Maracaibojärvi
Maracaibojärven suulla sijaitsee Maracaibon satamakaupunki, joka on Venezuelan toiseksi suurin kaupunki. Vuonna 1962 kanaalin yli rakennettiin 8,7 kilometrin pituinen Kenraali Rafael Urdanetan silta. Järven itäosassa sijaitsevat Venezuelan rikkaimmat öljykentät.
Alaotrajärvi
Alaotrajärvi on Madagaskarin suurin järvi. Se sijaitsee entisen Toamasinan provinssin alueella keskiylätasangon pohjoisosassa. Sen valuma-alueeseen kuuluu matalia järviä ja soita, joita ympäröi tiheä kasvillisuus. Se on maan riisinviljelyalueen keskus. Sen luonto on rikas, ja siellä on runsaasti harvinaisia ja vaarantuneita lajeja. Se on myös tärkeä kalastusalue.